  Туспуктэм: Руслан Нуриахметов Татьяна Пунгина Наталия Сильвестрова 15-тӥ тулыспалэ Ижкарын интернационалист-ожгарчилы синпелет доры сяська понӥзы. 2011-тӥ арысен та нуналэ быдэс Россиын кунмы сьӧрын службазэс нуэм адямиосты буре ваё. Сиё-дано митинг совето войскоосты Афганистанысь поттэм дырысен 34 ар тырмонлы тупатэмын вал. Ужрадэ ветеранъёс, кадетъёс, Кун Кенешлэн но элькун кивалтэтлэн ёзчиоссы пыриськизы. « Туннэ ми интернационалист-ожгарчиосмес сӥлы кариськомы, ожгар долгзэс быдэстыку быремъёсты буре вайиськомы. Соослэн подвигзы пыраклы сюлэмамы кылёз » Ильяс Ханнанов, Удмуртиысь кивалтэтлэн тӧроезлэн воштӥсез Быремъёсты одӥг минут чал сылыса буре вайизы.  « Та нунал ожлэсь кышкытлыксэ адӟем но Атыкай музъеммес утёнын юн луэмзэс возьматэм вань ветеранъёсты огазея. Шумпототыса пумитаськом туннэ стройын сылӥсь ветеранъёсмес. Таӵе секыт вакытэ Россимылы кулэ сыӵе адямиос, кудъёсыз ожлэсь секытсэ но ож ужрадъёсты ортчизы. Туннэ асьме пиосмы нимысьтыз ожгар ужрадын ожмаськон ужпумъёсты быдэсто. Милям огазеяськонмы отысь бертӥсьёслы пӧртэм юрттэт сётыны дась »Александр Манахов, «Российский союза ветеранов Афганистана» мер огазеяськонлэн Удмуртиысь ёзэтэзлэн кивалтӥсез Тодэ вайытом, Ижкарын Удмуртиысь ожгарчиослы Атыкай музъемез утӥсьлэн нуналэз азьын кузьымъёс люказы. Тегъёс: ожгарчиос буреваён Ижкар Удмуртия  